254 F. G. K R I E G E R 



opus erit, omnes aperta et cognita progredientur via, eamque planiorem 

 reddent et pulcriorem, donee tandem Megia dici mereatur. 



Turn ad finem etiam pervenerimus et Baconis sententia in arte medica 

 etiam valebit : In scientid est potentia. 



Orationis hie finis esset faciendus, nisi alia, quae imprimis poscit hie 

 solemnis dies , mihi essent peragenda ; pietatis enim officio est satisfaciendum 

 et animi grati desiderio. 



Ad vos igitux me converto Academiae Curatores Viri Amplissimi , qui , 

 uti Augustissimi Regis voluntate, ita insigni quoque vestro favore me ad 

 hanc docendi provinciam vocavistis. 



Dignum igitur me habuistis , ut in clara Leidensi Academia ego quoque 

 artem, cui vitam consecravi meam, docerem. 



Nescio quibus utar verbis ut vobis gratias agam, quas sentio, pro insigni illo be- 

 neficio et favore, sed spero et confido ut simplicissima etiam verba vobis sufficiant. 



Non solum tamen verbis gratias pronunciare , verum factis gratum 

 animum probare decrevi ; omni enim ardore conabor ut exspectationi vestrae 

 respondeam , et vobis sancte polliceor , me , et in assiduitate docendi et 

 in augendo Academiae flora , quousque vires sufficiant numquam defu- 

 turum, et omni industria per totam vitam provisurum, ne vos poeniteat 

 muneris hujusce mihi oblati. 



Academiae hujus Professores, vario doctrinae et artium genere Viri 

 Clarissimi ! quaU me animo esse creditis , quum in hoc illustri concione ad 

 vos verba facere mihi contingat , quos discipUnarum antistites veneror ; 

 verum ita mente coecum ne me habeatis qui credam me hanc ob causam 

 vobis esse parem. Nemini magis persuasum esse potest, vestram erudi- 

 tionem meam longe superare ; sed spero fore ut vestra iUa doctrina et 

 eruditione meum in dies firmetur ingenium et in gratam vestram consuetu- 

 dinem ego etiam recipiar ; nihil me umquam praetermissurum spero , quo vestra 

 amicitia dignus videri , meumque erga vos gratum animum declarare possim. 



Talia optanti, vos imprimis ante oculos mihi versamini Professores cla- 

 rissimi , qui de arte et institutione medica adeo bene meruistis ; inter quos 

 te imprimis appello venerande Macquelyn ! qui per tot annos Medicae 

 Facultatis in hac illustri Academia decus fuisti et ornamentum ; quemque 



